Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: 11/1992. (III. 5. ) AB határozatában — rámutatott arra,
Paragraph Index: 1696

11/1992. (III. 5. ) AB határozatában — rámutatott arra, hogy „ a jogbiztonság az Alkotmánybíróság értelmezésében — az államtól és elsősorban a jogalkotótól azt várja el, hogy a jog egésze, egyes részterületei, és egyes szabályai is világosak, egyértelműek, hatásukat tekintve kiszámíthatóak és a norma címzettjei számára előreláthatóak legyenek... A jogbiztonság megköveteli a jogszabályok olyan világos és egyértelmű megfogalmazását, hogy mindenki akit érint, tisztában lehessen a jogi helyzettel, ahhoz igazíthassa döntését és magatartását, s számolni tudjon a jogkövetkezményekkel. Ideértendő az is, hogy ki lehessen számítani a jogszabály szerint eljáró jogalanyok és állami szervek magatartását”. (ABH 1992, 84, 91.) A vitatott törvényi rendelkezés — amelynek címzettje a Kormány — jogalkotásra szóló felhatalmazást tartalmaz; a nyugdíjasok számára nem keletkeztet jogot és kötelezettséget, ezért annak alapján jogalkalmazási eljárásra sem kerül sor. Ezt figyelembe véve, a kifogásolt rendelkezéssel kapcsolatosan az Alkotmány 2. § (1) bekezdéséből nem a nyugdíjasok és a jogalkalmazók számára kiszámítható és egyértelmű normatartalom követelménye következik, hanem az, hogy a felhatalmazást adó norma feleljen meg a jogalkotásra szóló felhatalmazás követelményeinek. A jogalkotási felhatalmazás tartalmi követelményeit a Jat. 15. §

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes